Pica
Medžiu kūrenamoje krosnyje šylanti pica
**Pica** (it. *pizza*; IPA: [ˈpiːttsa]; [ˈpiːttsǝ]) – iš Italijos kilęs krosnyje iškeptas, dažniausiai apvalus plokščias kepinys su sūriu, pomidorais bei įvairiais ingridientais. Įprastai pica kepama malkomis kūrenamoje krosnyje.

Italijoje pica patiekiama lėkštėse nepjaustyta ir valgoma naudojant šakutę bei peilį. Paprastesniais atvejais pica gali būti patiekiama supjaustyta bei valgoma rankomis.

Terminas pica pirmą kartą rašytiniuose šaltiniuose paminėtas X a. lotynų kalbos rankraštyje, rastame Gaeta mieste Lacijuje.

Šiuolaikinė picos versija kilusi iš Neapolio kaip vargingų žmonių maistas. Nuo to laiko šis patiekalas tapo vienu populiariausiu visame pasaulyje bei svarbi greitojo maisto dalis. Šiais laikais populiarios ir šaldytos picos, kurias žmonės gali greitai pasišildyti namų orkaitėse ar krosnyse.

2017 m. picos pramonė sugeneravo 128 milijardus JAV dolerių, o vien JAV veikė apie 76 000 picerijų.

1984 m. Italijoje buvo įkurta ne pelno organizacija Tradicinės neapolietiškos picos asociacija (*Associazione Verace Pizza Napoletana*), kuri populiarina ir saugo tradicinę neapolietišką picą. 2009 m. Italijos prašymu Neapolietiška pica buvo įtraukta į ES teisės aktais saugomą traidicinį patiekalą. 2017 m. picos gaminimo menas buvo įrašytas į UNESCO nematerialaus pasaulio paveldo objektų sąrašą.

XIX-XX. gyvenęs virtuvės šefas Raffaele Esposito dažnai vadinamas šiuoalikinės picos išradėju.

Pica JAV
--------

Į JAV pica atkeliavo kartu su italais XIX amžiaus pabaigoje. Italai ten atidarė daug kepyklėlių, kuriose tarp gausybės kepinių buvo prekiaujama ir pica. Pirmoji picerija JAV atidaryta Niujorke 1895 m. Gennaro Lombardi iniciatyva.

Pica JAV labai išpopuliarėjo po Antrojo pasaulinio karo. Iš Europos grįžę kariai, Italijoje paragavę ir pamėgę picą, ėmė jos ieškoti ir JAV. Kiek vėliau prekybos centruose pradėti pardavinėti paruošti picų padažai bei miltiniai pagrindai. O 1950 m. pabaigoje ėmė kurtis ir picerijų tinklai, tokie kaip *Pizza Hut* bei kiti, išgarsinę picą visame pasaulyje.

2017 m. duomenimis apie 17 proc. JAV gyventojų virš 2 m. amžiaus kasdien vartoja picą.

Pica Lietuvoje
--------------

Lietuvoje pica atsirado XX a. 80-tais metais. Labiausia išplito XX a. paskutinio dešimtmečio pabaigoje, XXI a. pradžioje, kuomet itin sparčiai išplito picerijų tinklai.

* Picos paruošimas
* Picos tešla yra iškočiojama bei paliekama kuriam laikui pakiltiPicos tešla yra iškočiojama bei paliekama kuriam laikui pakilti
* Tradicinis picos tešlos pagrindo kočiojimo metodasTradicinis picos tešlos pagrindo kočiojimo metodas
* Ant tešlos sudedami ingredientaiAnt tešlos sudedami ingredientai
* Pica ant ližės paruošta šovimui į krosnįPica ant ližės paruošta šovimui į krosnį
* Sušaldyta pica paruošta kepti namuoseSušaldyta pica paruošta kepti namuose

Nuorodos
--------

* Picos istorijos ir legendos **(**angl.**)**

Šaltiniai
---------

1. ↑  Neapoliečių
2. ↑  pizza, n.
3. ↑  Naylor, Tony (2019-09-06). „How to eat: Neapolitan-style pizza". *The Guardian*. London. Suarchyvuota iš originalo 2019-09-14. Nuoroda tikrinta 2019-09-20.
4. ↑  Godoy, Maria (2014-01-13). „Italians To New Yorkers: 'Forkgate' Scandal? Fuhggedaboutit". The Salt (blog). National Public Radio. Suarchyvuota iš originalo 2019-09-20. Nuoroda tikrinta 2019-09-20.
5. ↑  Pizza is a German(ic) Word!
6. ↑  Edible (2008-10-15). *Pizza: A Global History*.
7. ↑  Miller, Hanna (2006 balandis–gegužė). „American Pie". *American Heritage*. Suarchyvuota iš originalo 2012-02-03. Nuoroda tikrinta 2012-05-04. `{{cite web}}`: Patikrinkite date reikšmes: `|date=` (pagalba)
8. ↑  Hynum, Rick. „Pizza Power 2017 – A State of the Industry Report". *PMQ Pizza Magazine*. Suarchyvuota iš originalo 2017-07-29. Nuoroda tikrinta 2017-07-28.
9. ↑  „Associazione Verace Pizza Napoletana (AVPN)". Suarchyvuota iš originalo 2017-07-09. Nuoroda tikrinta 2017-07-11.
10. ↑  Official Journal of the European Union, Commission regulation (EU) No 97/2010 Šablonas:Web archive, 2010-02-05
11. ↑  International Trademark Association, European Union: Pizza napoletana obtains "Traditional Speciality Guaranteed" status Archyvuota kopija 2014-08-19 iš Wayback Machine projekto. Šablonas:Web archive, 2010-04-01
12. ↑  „Naples' pizza twirling wins Unesco 'intangible' status". *The Guardian* (britų anglų). London. Agence France-Presse. 2017-12-07. ISSN 0261-3077. Suarchyvuota iš originalo 2017-12-07. Nuoroda tikrinta 2017-12-07.
13. ↑  Arthur Schwartz, *Naples at Table: Cooking in Campania* (1998), p. 68. ISBN 9780060182618.
14. ↑  John Dickie, *Delizia!: The Epic History of the Italians and Their Food* (2008), p. 186.
15. ↑  Rhodes, Donna; et al. (2014 m. vasario mėn.). „Consumption of Pizza" (PDF). *Food Surveys Research Group Dietary Data Brief No. 11*. USDA. Suarchyvuota (PDF) iš originalo 2017-09-30. Nuoroda tikrinta 2017-09-27.

Vikižodynas 

|  |  |
| --- | --- |
|  | **Vikiteka: Pica** – vaizdinė ir garsinė medžiaga  |